laion/Wikipedia-Exotic huggingface dataset:
אדה נוימן

אדה נוימן (בהונגרית: Neumann Ede; אובודה, 20 באוקטובר 1859 – נג'קניז'ה, 12 בדצמבר 1918) היה רב הונגרי, מתרגם, היסטוריון, אביו של ארנה נאמני. אדה נוימן הוא בנם של יוז'ף נוימן, סוחר כלי בישול, ושל ארז'בט רנסבורג. בין 1877 לבין 1882 היה תלמיד של בית המדרש לרבנים בבודפשט, בשנת 1882 קיבל תואר דוקטור למדעי הרוח וכעבור שנה סמיכה לרבנות. מאז ועד מותו היה הרב הראשי בעיר נג'קניז'ה. הוא היה נשיא התאחדות הרבנים הלאומית בהונגריה והעורך של "ישראל ההונגרי". נוימן פרסם כמה ספרים וספרי לימוד עצמאיים. הוא היה אחד מהכותבים בההיסטוריה האוניברסלית של היהודים. אשתו הייתה אמה קייזרלינג (1863–1926), בתם של הרב מאיר קייזרלינג ושל ברתה פיליפסון, אותה נשא בבודפשט ב-1 ביולי 1884. המקור וההתפתחות של אגדת-יוסף המוסלמית (בודפשט, 1881) דרשות ונאומים (נג'קניז'ה, 1886) היסטוריה של הדת היהודית 1–2 (בודפשט 1894–1897) דקדוק עברי קצר (1895) קייזרלינג (1908) נביאי התקופה האשורית והיסטוריה של היהודים (1908) התוניו בבסיס הנתונים של המוזיאון הספרותי פטפי פאל גויאש: חייהם ויצירותיהם של סופרים הונגרים.1944-1939 לקסיקון יהודי הונגרי. 1929. אדה נוימן http://zalai.dfmk.hu/zalaiak?p=650 אדוארד נוימן, דף שער בספרייה הלאומית ארכיון אדה נוימן, בספרייה הלאומית "Halotti bejegyzése a nagykanizsai polgári halotti akv. 1155/1918. folyószáma alatt". "Szülei házasságkötési bejegyzése az óbudai zsidó hitközség házassági akv. 201/1858. folyószáma alatt". "Neumann Edéné halotti bejegyzése a nagykanizsai polgári halotti akv. 548/1926. folyószáma alatt". "Házasságkötési bejegyzése a pesti neológ izraelita hitközség házassági akv. 297/1884. folyószáma alatt".
Mojot svet

Mojot Svet (במקדונית: Мојот свет; באנגלית: העולם שלי) הוא סינגל אותו ביצעה קרולינה גוצ'בה באירוויזיון 2007 כשייצגה את מקדוניה הצפונית. השיר הולחן על ידי גריגור קופרוב ונכתב על ידי אוגדן נדלקובסקי. קרולינה, בעלת ניסיון אירוויזיון קודם, לאחר שביצעה את השיר Od nas zavisi עבור מדינתה באירוויזיון 2002. קרולינה היא הראשונה שייצגה את מדינתה פעמיים. השיר הוא בלדה דרמטית, ועוסק בכוחה של המוזיקה, ומכריז כי "אין לה דתות או גבולות. בתחרות ביצעה גוצ'בה את השיר כששני רקדניות בלט רוקדות מאחוריה. השיר בוצע לראשונה בגמר הקדם הלאומי של מקדוניה לאירוויזיון 2007 ב-24 בפברואר 2007. השיר זכה עם 144 נקודות. מכיוון שמקדוניה לא סיימה את התחרות הקודמת בעשירייה הראשונה, השיר בוצע קודם לכן בחצי הגמר. בסיום ההצבעה היא קיבלה 97 נקודות, וסך הכל סיימה במקום ה-9 והעפילה לגמר. בגמר, השיר זכה ב-73 נקודות, כשהיא מסיימת במקום ה-14 מתוך 24 משתתפות. השיר קיבל את מירב הנקודות למדינה עד אז, 73 נקודות, אך לא את המקום הטוב ביותר.
ארתור וייסקופף

ארתור וייסקופף (בהונגרית: Weiszkopf Artúr; בודפשט, 18 בינואר 1877 – רוז'אהג', 1942) היה רב, תאולוג הונגרי. ארתור וייסקופף נולד בבודפשט כבנם של סוחר הכובעים ארמין וייסקופף ושל יוהאנה זיילר. בין השנים 1889–1899 הוא היה תלמיד בית המדרש לרבנים בבודפשט. הוא קיבל תואר בשנת 1898 דוקטורט במדעי הרוח ובשנת 1900 קיבל סמיכה לרבנות. הוא עבד ברוז'ניו במשך תשע שנים, ובסנטמארטון פעל במשך שנתיים ומשנת 1911 היה הרב הראשי של רוז'אהג'. הוא היה היה מהכותבים החשובים של ההיסטוריה האוניברסלית של היהודים. ב-14 בספטמבר 1902, בקצ'קמט, נשא לאישה את מרית קוהן (כהן), בתם של סוחר התבואה גאבור קוהן ולואיזה קוהן. Emlékkönyv a Ferenc József Országos Rabbiképző Intézet ötvenéves jubileumára 1877–1927. I–II. Kiadják Blau Lajos, Hevesi Simon, Friedman Dénes. Budapest, 1927. עבודתו: אפוס הוראת התנ"ך בשירה ההונגרית של המאה ה-16. עבודת דוקטור במדעי הרוח. בודפשט, 1898. לקסיקון יהודי הונגרי. 1929. עורך פטר אויווארי. גישה מקוונת ארתור וייסקופף באתר Geni ספרו של ארתור וייסקופף ארתור וייסקופף באתר Arcanum ההיסטוריה האוניברסלית של היהודים בשישה כרכים A házasságkötés bejegyezve a kecskeméti állami házassági akv. 330/1902. folyószáma alatt.
עונת 1957/1958 בליגת העל ההולנדית

עונת 1957/1958 הייתה העונה השנייה של ליגת העל ההולנדית, שהיא הליגה ההולנדית הבכירה. בסיום עונה זאת זכתה DOS אוטרכט באליפות הליגה ומועדון ספורט אנסחדה בתואר סגנית האלופה. BVV וGVAV ירדו לליגת המשנה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו דן האג ובלו וויט אמסטרדם שעלו מליגת המשנה לראשונה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 נשרו לליגת המשנה ההולנדית. בעונה זו הראשונה DOS אוטרכט והשנייה מועדון ספורט אנסחדה סיימו עם אותן מספר נקודות, בעקבות כך התקיים משחק גמר בו ניצחה DOS אוטרכט וזכתה באליפות. כמו כן GVAV ו-אלינקוויק סיימו בשיוון במקום ה-17 וגם הן קיימו ביניהן משחק כאשר המפסידה GVAV ירדה לליגת המשנה.
עונת 1958/1959 בליגת העל ההולנדית

עונת 1958/1959 הייתה העונה השלישית של ליגת העל ההולנדית, שהיא הליגה ההולנדית הבכירה. בסיום עונה זאת זכתה ספרטה רוטרדם באליפות הליגה. סכוונינגן וט.ס.ו. טילבורך ירדו לליגת המשנה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו סכוונינגן ווילם II שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 נשרו לליגת המשנה ההולנדית. התמזגה בשנות ה-70 לתוך ADO ויצרה יחד את דן האג
דאקס שפרד

דאקס שפרד (באנגלית: Dax Shepard; נולד ב-2 בינואר 1975) הוא שחקן טלוויזיה וקולנוע, תסריטאי, במאי, עורך סרטים, מדבב ומנחה טלוויזיה אמריקאי. כיכב ב"הורים במשרה מלאה" ו"בלגן בבית". ב-2018, לאחר פיטוריו של דני מסטרסון על ידי נטפליקס מהסדרה "החווה" עקב מחאת מי טו וטענות לאונס, גויס שפרד לסדרה ושימש בתפקיד קבוע בה במשך 25 פרקים עד ביטולה ב-2020. בסדרה שיתף פעולה עם אשטון קוצ'ר, איתו עבד בעבר גם בתוכנית המתיחות של MTV בשם Punk'd. לו אח ואחות, השחקנית קרלי האטר. בוגר אוניברסיטת קליפורניה בלוס אנג'לס. שפרד היה מכור לסמים ונגמל. בשנת 2007 החל לצאת עם השחקנית והמדבבת קריסטן בל. הזוג התארס ב-2010. הם החליטו לעכב את החתונה שלהם עד שמדינת קליפורניה תאפשר בשטחה נישואים של זוגות מאותו המין. רק באוקטובר 2013, לאחר שנישואין חד-מיניים אושרו במדינה, הם נישאו. בתם הבכורה נולדה ב-2013. ובתם השנייה נולדה ב-2014. מדיה וקבצים בנושא דאקס שפרד בוויקישיתוף דאקס שפרד, ברשת החברתית אקס (טוויטר) דאקס שפרד, ברשת החברתית אינסטגרם דאקס שפרד, במסד הנתונים הקולנועיים IMDb (באנגלית) דאקס שפרד, באתר AllMovie (באנגלית) דאקס שפרד, באתר Rotten Tomatoes (באנגלית) דאקס שפרד, באתר Metacritic (באנגלית) דאקס שפרד, במסד הנתונים הקולנועיים KinoPoisk (ברוסית) Nellie Andreeva, Nellie Andreeva, ‘The Ranch’: Dax Shepard Joins Netflix Comedy As Recurring Following Danny Masterson’s Exit, Deadline, ‏2018-03-15 (באנגלית אמריקאית) The Ranch: Part Five; Dax Shepard Joins the Netflix Comedy Series, canceled + renewed TV shows - TV Series Finale, ‏2018-03-16 (באנגלית אמריקאית) שרון גולן מאירי, ‏"אני משקר לאנשים ויודע שאני חייב להפסיק", באתר ‏מאקו‏, 30 בספטמבר 2020 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Take Me to Your Heaven

Take Me to Your Heaven (בעברית: קח אותי לגן עדן שלך) הוא השיר אשר זכה באירוויזיון 1999. את השיר ביצעה שארלוט פרלי אשר ייצגה את שוודיה. השיר יצא לאור כסינגל ב-21 ביוני 1999, בהפקתו של מיקאל וונדט. במצעד הסינגלים הגיע לשיאו במקום השני בשוודיה, למקום ה-5 בבלגיה, למקום 10 בנורווגיה, למקום 20 בבריטניה ולבמקום ה-23 בהולנד. ב-24 באפריל 1999 יצא השיר בגרסה השוודית והיה במקום הראשון במצעד המקומי במשך 8 שבועות רצופים, עד 4 בספטמבר 1999. השיר הוא שיר אופטימי על אהבה, כאשר הזמרת מבקשת ממאהבה לקחת אותה לגן עדן על ידי אהבתה. הקליפ הוסרט בחורף כששארלוט הולכת בשלג. שארלוט ביצעה את השיר באירוויזיון 1999 שהתקיים בבנייני האומה בישראל, השיר זכה בתחרות לאחר שקיבל 163 נקודות. מידע על היצירה "Take Me to Your Heaven" באתר מיוזיק בריינז מידע על היצירה "Take Me to Your Heaven" באתר Discogs סרטון השיר "Take Me to Your Heaven" באתר יוטיוב
הפצת תעמולה תבוסנית

הפצת תעמולה תבוסנית היא פשע דמורליזציה המוגדר בסעיף 103 לחוק העונשין של מדינת ישראל בזו הלשון: ”מי שהפיץ בשעת לחימה, ובכוונה לגרום בהלה בציבור, ידיעות שיש בהן כדי לערער את רוח חיילי ישראל ותושביה בעמידתם בפני האויב, דינו – מאסר חמש שנים; התכוון לפגוע בביטחון המדינה, דינו – מאסר עשר שנים.” עבירה זו היא אחת מהעבירות הנכללות ב"סימן ב: בגידה". העבירה נוספה לחוקי מדינת ישראל בשנת 1957, במסגרת חוק לתיקון דיני העונשין (ביטחון המדינה), התשי"ז-1957. החוק קבע שגם מי שעבר עבירה זו מחוץ לישראל (בחו"ל), ייתן עליה את הדין בישראל, אלא אם בשעת העבירה לא היה אזרח ישראל, תושב ישראל או חייב בנאמנות למדינת ישראל. בשנת 1967 שונה שם החוק לחוק דיני העונשין (ביטחון המדינה, יחסי חוץ וסודות רשמיים), תשי"ז­-1957. בשנת 1977 שולבו הוראותיו של חוק זה בחוק העונשין. בהנחיות פרקליט המדינה נכללת עבירה זו ברשימה של עבירות שבהן עצם ההחלטה בדבר פתיחה בחקירה פלילית טומנת בחובה רגישות מיוחדת, ולכן נדרש אישור של פרקליטות המדינה לפתיחה בחקירה כזו. בעקבות הפצת מידע כוזב ברשתות החברתיות במהלך מלחמת חרבות ברזל פרסמה משטרת ישראל הודעה הקוראת לציבור להימנע מהפצת ידיעות כוזבות כאלו, וציינה שהפצתן עלולה להיחשב לעבירה לפי סעיף 103 לחוק העונשין. חוק לתיקון דיני העונשין (ביטחון המדינה), התשי"ז-1957, ס"ח 235 מ-9 באוגוסט 1957 חוק לתיקון דיני העונשין (ביטחון המדינה) (תיקון), התשכ"ז-1967, ס"ח 405 מ-6 באפריל 1967 חוק העונשין, תשל"ז-­1977, ס"ח 864 מ-4 באוגוסט 1977 הנחיה מס' 12.14 - אישור פתיחה בחקירה והעמדה לדין בעבירות או עניינים בעלי רגישות מיוחדת, הנחיות פרקליט המדינה שלחתם הודעה כזו בוואטסאפ? אתם מסתכנים ב-3 שנות מאסר, באתר אייס, 3 בנובמבר 2023 ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
עונת 1959/1960 בליגת העל ההולנדית

עונת 1959/1960 הייתה העונה הרביעית של ליגת העל ההולנדית, שהיא הליגה ההולנדית הבכירה. בסיום עונה זאת זכתה אייאקס באליפות הליגה, פיינורד זכתה בתואר סגנית האלופה. פ.צ סיטארד, פולנדם ובלו וויט אמסטרדם ירדו לליגת המשנה. לראשונה בעונה זו התקיים פלייאוף ירידה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו פ.צ סיטארד, ו-פולנדם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 נשרו לליגת המשנה ההולנדית אליהן הצטרפה בלו וויט אמסטרדם שהפסידה בפלייאוף הירידה. אייאקס ופיינורד סיימו עם מספר זהה של נקודות וקיימו ביניהן משחק גמר בו ניצחה אייאקס וזכתה באליפות.
קארו רוד

קארו רואד (באנגלית: Carrow Road) הוא אצטדיון כדורגל הממוקם בנוריץ', נורפוק, אנגליה, והוא אצטדיונה הביתי של מועדון הכדורגל נוריץ' סיטי מהפרמייר ליג. האצטדיון ממוקם לכיוון מזרח העיר, ליד תחנת רכבת נוריץ ונהר הוונסום. קארו רואד נבנה בשנת 1935, השתנה ושודרג מספר פעמים במהלך ההיסטוריה שלו, בייחוד בעקבות שרפה שהרסה חלקים ממנו בשנת 1984. האצטדיון מכיל 27,359. שיא התפוסה באצטדיון מאז שהפך לזמין לכל המושבים הוא 27,137, שנקבע במהלך משחק הפרמיר ליג מול ניוקאסל יונייטד ב-2 באפריל 2016. בשנת 2004 הושקעו 700,000 ליש"ט בשיפוץ המגרש. המשטח הוחלף בתערובת של דשא מלאכותי ואמיתי. קארו רוד מעולם לא אירח משחק של נבחרת אנגליה, אך נבחרת אנגליה עד גיל 21 שיחקה באצטדיון בחמש הזדמנויות. הראשון היה בשנת 1983 במשחק מוקדמות אליפות אירופה עד גיל 21 נגד דנמרק, בו ניצחה אנגליה 4–1. באצטדיון נערכו גם משחקים של נבחרת אנגליה עד גיל 19 ונבחרת הנשים האנגלית. באצטדיון נערכו מדי פעם קונצרטי מוזיקה. סטטוס קוו ניגנו שם בקונצרט בשנת 1997. אלטון ג'ון, יחד עם לולו, הופיע באצטדיון בשנת 2005. ג'ורג' מייקל הופיע באצטדיון ב-12 ביוני 2007, ורוד סטיוארט הופיע בקונצרט באצטדיון ביוני 2011. מדיה וקבצים בנושא קארו רוד בוויקישיתוף
STS-2

STS-2 היא המשימה השנייה של נאס"א בתוכנית מעבורת החלל. במשימה זו שלחו שוב את מעבורת החלל קולומביה, שבעה חודשים בדיוק אחרי משימת STS-1. זו הייתה הפעם הראשונה שרכב חלל מאויש שוגר אל החלל, חזר לכדור הארץ וחזר לחלל בשנית. מפקד המשימה: ג'ו אנגל (Joseph H. Engle) טייס: ריצ'רד טרולי (Richard H. Truly) מפקד: תומאס מטינגלי (Thomas K. Mattingly) טייס: הנרי הרטספילד (Henry W. Hartsfield) שבעה חודשים לאחר חזרתה של הקולומביה מהחלל במשימת STS-1, שוגרה קולומביה שוב במשימת STS-2 כשעל סיפונה ג'וזף אנגל וריצ'רד טרולי. במקור תוכנן השיגור ל-9 באוקטובר 1981, אך עקב נזילת חנקן טטרוקסיד בעת תדלוק, השיגור נדחה ל-4 בנובמבר. ב-4 בנובמבר נדחה שוב השיגור לאחר שמחשב הספירה לאחור נעצר בגלל קריאת לחץ נמוך במכל חמצן של אחד מתאי הדלק. במהלך העצירה התגלה לחץ שמן גבוה בשתיים מתוך שלוש יחידות כוח העזר (APU) שהפעילו את המערכת ההידראולית. הדבר הצריך תיקונים נוספים, שגרמו לביטול השיגור באותו יום. ב-12 בנובמבר, יום השיגור, תוכננה ההמראה לשעה 7:30 בבוקר לפי שעון החוף המזרחי של ארצות הברית (EST), אך השיגור התעכב במשך שעתיים ו-40 דקות בגלל תקלה ביחידת העברת הנתונים והתקנת יחידה חדשה, ותשע דקות נוספות לבדיקת מצב המערכות. לבסוף, לאחר מספר דחיות המריאה המעבורת בשעה 10:10 בבוקר לפי שעון החוף המזרחי. המשימה שתוכננה במקור ל-5 ימים, התקצרה באופן בלתי צפוי כשאחד משלושת תאי הדלק האחראים על ייצור חשמל ומי שתייה התקלקל. עם זאת, 90% מיעדי המשימה הושגו. במשך יומיים, 6 שעות, 13 דקות ו-12 שניות הקיפה קולומביה את כדור הארץ 37 פעמיים ועברה מרחק כולל של 1,729,654 ק"מ. היא נשאה עמה מספר ניסויים מדעיים לחלל. הנחיתה התקיימה במסלול המראה 23 בבסיס חיל האוויר אדוארדס בקליפורניה, ב-14 בנובמבר 1981 בשעה 1:23 בצהרים שעון החוף המזרחי של ארה״ב. לאחר הנחיתה התברר שרק 12 ממגני החום ניזוקו אך אף מגן לא נפל, בעקבות שיפורים שנעשו בכן השיגור, בעקבות הנזק הרב יחסית שנגרם למגיני החום בשיגור הקודם. השיפורים כללו שיפור במערכת ספיגת גלי הקול, הנעזרת בכמויות גדולות של מים, כדי למנוע מגלי הקול מלפגוע בחזרה במעבורת. ב-25 בנובמבר, הגיעה המעבורת ממסלול הנחיתה בקליפורניה למרכז החלל קנדי בפלורידה. במשימה זו הופעלה לראשונה הזרוע הרובוטית של המעבורת. במשימה זו התגלתה השחיקה הגדולה ביותר שנצפתה אי פעם באטמי הטבעת של מנוע רקטת ההאצה הימנית של המעבורת, עד אסון מעבורת החלל צ'לנג'ר, שהתפוצצה לאחר שגזים דלפו מאחד מאטמים אלה והציתו את מכל הדלק הראשי של המעבורת[1]. משימות מעבורות החלל מדיה וקבצים בנושא STS-2 בוויקישיתוף אתר האינטרנט הרשמי של STS-2 סיכום המשימה באתר נאס"א סרטון של נאס"א על המשימה בליווי אנשי הצוות. תיאור המשימה
פול הרינגטון

פול הרינגטון (באנגלית: Paul Harrington; נולד ב-13 במאי 1960) הוא זמר ושחקן אירי. הרינגטון זכה באירוויזיון 1994, עם השיר "Rock 'n' roll kids", שבוצע יחד עם צ'ארלי מק'גטיגן. בשנת 1991, פרסם הרינגטון את אלבום בכורתו, What I'd Say, שהגיע לעשירייה הפותחת במצעד האלבומים האירי. ב-13 במרץ 1994, זכו הרינגטון וצ'ארלי מק'גטיגן בקדם האירי לאירוויזיון 1994, עם השיר "Rock 'n' Roll Kids". ב-30 באפריל, השניים ביצעו אותו על בימת האירוויזיון, שנערכה בדבלין, בירת אירלנד. בתום ספירת הקולות, אירלנד הוכרה כזוכה במהדורה ה-39 של תחרות האירוויזיון. זה היה הניצחון השלישי ברציפות של אירלנד, שיא שלא נשבר בתחרות אי פעם. בשנת 2008, הוציא לאור את האלבום השני שלו, A Collection,‏ שהגיע למקום הרביעי במצעד האלבומים האירי. בשנת 2010, פרסם הרינגטון את אלבום ההופעה הראשון שלו, Songs, ובו מספר גרסאות כיסוי של שירים שאהב. ב-2018, הוציא לאור את אלבום ההופעה Lights of Home, שהוקלט על ידי טים מרטין. בין השנים 2016–2020, הרינגטון הנחה תוכנית קבועה בשם "The Pat Kenny Show". במהלך קריירתו, הופיע הרינגטון במספר תוכניות רדיו וטלוויזיה, דוגמת "The Lyrics Board". בשנת 2018, הופיעה בתוכנית הטלוויזיה האירית "The Restaurant", שם שיחק דמות של שף. דמותו זכתה לשבחים ממבקרי הטלוויזיה העכשווית. פול הרינגטון, במסד הנתונים הקולנועיים IMDb (באנגלית) פול הרינגטון, באתר ספוטיפיי פול הרינגטון, באתר MusicBrainz (באנגלית) פול הרינגטון, באתר דיזר פול הרינגטון, באתר Discogs (באנגלית) פול הרינגטון, באתר Songkick (באנגלית) Barclay, Simon (17 ביוני 2010). The Complete and Independent Guide to the Eurovision Song Contest 2010. Simon Barclay. pp. 164–. ISBN 9781445784151. נבדק ב-16 באוגוסט 2014. {{cite book}}: (עזרה) "Paul Harrington: A Collection". AllMusic. נבדק ב-26 במאי 2018. {{cite web}}: (עזרה) "The Sugar Club Presents Paul Harrington". The Sugar Club. 2018. אורכב מ-המקור ב-26 במאי 2018. נבדק ב-26 במאי 2018. {{cite web}}: (עזרה) Feighan, Irene (25 במאי 2018). "Rock 'n' roll kid: Musician Paul Harrington on playing the long game". Irish Examiner. נבדק ב-26 במאי 2018. {{cite web}}: (עזרה)
Good-Bye Bad Times

Good-bye Bad Times הוא שיר של המפיק האיטלקי ג'ורג'ו מורודר והמוזיקאי הבריטי פיליפ אוקי. הוא נכתב על ידי אוקי ומורודר והוקלט לאלבום Philip Oakey & Giorgio Moroder. הוא יצא כסינגל בבריטניה ביוני 1985 לאחר הלהיט "Together in Electric Dreams" של אוקי ומורודר משנת 1984. הוא הגיע למקום ה-44 במצעד הסינגלים בבריטניה ונשאר במצעדים במשך 5 שבועות. באוסטרליה הגיע הסינגל למקום ה-26. לוירג'ין רקורדס היו ציפיות גבוהות לסינגל אך הוא לא הצליח למכור את הכמויות שציפו להן. לאחר הסינגל "Be My Lover Now" הסתיימה השותפות הקצרה בין אוקי למורודר. אוקי חזר לעבוד עם להקתו The Human League. בקליפ של "Good-Bye Bad Times" הייתה הפקה תקציבית גבוהה. היו ציפיות גבוהות לשיר לאחר ההצלחה הבינלאומית של "Together in Electric Dreams". הוא צולם בשחור לבן, ובוים על ידי סטיב בארון. הוא מתרחש בלונדון של המאה ה-19. בישראל השיר שימש כמנגינת הפתיחה בתוכנית עד פופ בשנת 1985. מידע על היצירה "Good-Bye Bad Times" באתר Discogs סרטון השיר "Good-Bye Bad Times" באתר יוטיוב
ניקולאייבקה

ניקולאייבקה (ברוסית: Никола́евка) היא עיירה (רו') במחוז היהודי האוטונומי שברוסיה, נמצאת בנפת סמידוביצ'סקי. בעיירה ישנה תחנת רכבת. אוכלוסיית ניקולאייבקה לפי שנים: מדיה וקבצים בנושא ניקולאייבקה בוויקישיתוף ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
Black Hole

Black Hole הוא סינגל שהוקלט על ידי הזמרת-יוצרת האנגלייה גריף. השיר יצא לאור ב-18 בינואר 2021, על ידי חברת התקליטים וורנר רקורדס, כסינגל הראשון מתוך המיקסטייפ שלה One Foot in Front of the Other. גריף ביצעה את השיר בטקס פרסי המוזיקה הבריטית לשנת 2021, בו זכתה בפרס "בחירת המבקרים". מידע על היצירה "Black Hole" באתר מיוזיק בריינז מידע על הסינגל "Black Hole" באתר מיוזיק בריינז מילות השיר "Black Hole" באתר Genius סרטון השיר "Black Hole" באתר יוטיוב גריף, פיטר ריקרופט, פרדריק קסטנשיולד אייכן Black Hole, genius (באנגלית) Griff Performs 'Black Hole' & Accepts Rising Star Award at 2021 Brit Awards, billboard, ‏2021-05-11 (באנגלית) Black Hole - Single by Griff (באנגלית), נבדק ב-2021-05-14 Black Hole - Single by Griff (באנגלית), נבדק ב-2021-05-14 Black Hole (Acoustic Version) - Single by Griff (באנגלית), נבדק ב-2021-05-14 Black Hole (Dan D’Lion Remix) - Single by Griff (באנגלית), נבדק ב-2021-05-14 Black Hole (Goodboys Remix) - Single by Griff (באנגלית), נבדק ב-2021-05-14 Black Hole (Black Saint Remix) - Single by Griff (באנגלית), נבדק ב-2021-05-14
Together in Electric Dreams

"Together in Electric Dreams" (בעברית: "יחד בחלומות אלקטרוניים") הוא שיר של המוזיקאי הבריטי פיליפ אוקי והמפיק האיטלקי ג'ורג'ו מורודר. הוא נכתב על ידי אוקי ומורודר והוקלט לאלבום Philip Oakey & Giorgio Moroder שיצא בשנת 1985, והוקלט לפסקול של הסרט חלומות אלקטרוניים (אנ'). הוא יצא כסינגל בבריטניה בספטמבר 1984, והפך ללהיט. הוא הגיע למקום השלישי במצעד הסינגלים בבריטניה, ונשאר במצעדים במשך שלושה עשר שבועות. הסינגל גם הגיע למקום השלישי באירלנד ולמקום החמישי באוסטרליה. הסרט חלומות אלקטרוניים היה הסרט העלילתי הראשון של הבמאי סטיב בארון. עבודתו הקודמת של בארון כללה בימוי של מספר קליפים חדשניים בתחילת שנות השמונים. ההצלחה הגדולה ביותר שלו עד אז הייתה כבמאי הקליפ של השיר "Don't You Want Me" של The Human League בשנת 1981, שעזר לסינגל להיות במקום הראשון בבריטניה ובארצות הברית. מידע על היצירה "Together in Electric Dreams" באתר מיוזיק בריינז גרסאות נוספות ל"Together in Electric Dreams" באתר SecondHandSongs Chin, Brian (6 באוקטובר 1984). "Dance Trax". Billboard. נבדק ב-2 באוגוסט 2023. Giorgio Moroder & Philip Oakey's "Together In Electric Dreams" is almost too perfect a pop-disco record and a natural for the Eurodisco crowd {{cite journal}}: (עזרה) Owen, Tom (30 באפריל 2024). "The top 25 greatest 1980s synthpop songs ever". Smooth Radio. נבדק ב-27 באוגוסט 2024. {{cite web}}: (עזרה)
פול קמבון

פול פייר קמבון (20 בינואר 1843 – 29 במאי 1924) היה דיפלומט צרפתי משפיע בסוף המאה ה-19 ותחילת המאה ה-20. הוא כיהן כשגריר צרפת בלונדון במשך 22 שנה. במסגרת תפקידו זה חתם מטעם צרפת על הסכם סייקס–פיקו. פול קמבון הוא אחיו הבכור של ז'יל קמבון. קמבון למד משפטים, והפך למזכירו של ז'ול פרי במחוז סיין. לאחר מכן הוא הפך למזכיר הכללי של מחוז האלפים הימיים (1871), מחוז שפך הרון (1871), מחוז אוב (1872), ומחוז דו (1876), ומחוז נור (1877-1882), לאחר שמילא את כול התפקידים הללו עבר קמבון אל העולם הדיפלומטי. הוא כיהן כשר תושב צרפת בתוניסיה מ־28 בפברואר 1882 עד 28 באוקטובר 1886 ותרם לרפורמה במוסדות השיפוט של הרג'נט של תוניס עם הקמת בית המשפט הצרפתי בתוניס ב-27 במרץ 1883 ובהדרגה ביטל בתי משפט קונסולריים, תהליך שהושלם עם סגירת השיפוט הקונסולרי של ממלכת ארצות השפלה ב־1 בנובמבר 1884. בנוסף, הוא ארגן מחדש את השירותים המינהליים בתוניסיה עם הקמת מנהל העבודות הציבוריות ב-1882 ואת ההדרכה הציבורית של אומנויות יפות ב-1883. מחלקת הכספים, שהוקמה בשנת 1882, הצליחה החל משנת 1884, והחליפה את הוועדה הפיננסית לחובות תוניסאים שהוקמה בשנת 1868 ומטרתה הייתה לשלוט בניהול ההוצאות התוניסאיות ולהבטיח את ההחזר לנושים. מוסכמות לה מארסה, שנחתמו ב־8 ביוני 1883, קובעו במיוחד את ההנפקה להחזר החוב של ההלוואה התוניסאית שהובטחה על ידי צרפת. פול קמבון בראשית דרכו, יחד עם פייר פונצ'ין, ייסד את הברית הצרפתית ב-21 ביולי 1883. עוד בתחום הכלכלי, פול קמבון הקים את לשכת המסחר התוניסאית בשנת 1885. הוא גם הגה את החוק התוניסאי שנכנס לתוקף ב -1 ביולי 1885 שקבע את עקרון רישום המקרקעין, והבהיר את מצב אחזקות הקרקעות באותה תקופה. החוקק תעדף את ההתעצמות הבאה של התיישבות קרקעות אירופאית בתוניסיה. לאחר שהותו בתוניסיה הפך פול קמבון לשגריר צרפת במדריד (1886), בקונסטנטינופול (1890) ובלונדון (1898-1920). שם מילא תפקיד חשוב בהיווצרותה של ההסכמה הלבבית, אז של ההסכם הרוסי-בריטי משנת 1907. בתחילת מלחמת העולם הראשונה הוא דחף את בריטניה לצאת למלחמה נגד גרמניה. הוא עזב את תפקידו בשנת 1920 ונבחר לחבר באקדמיה למדעי המוסר והפוליטיקה. הוא גם חבר במקביל באקדמיה למדעי המוסר והמדיניות במדריד. מדיה וקבצים בנושא פול קמבון בוויקישיתוף פול קמבון, באתר אנציקלופדיה בריטניקה (באנגלית) Accord secret Sykes-Picot
מייקל ביליראקיס

מייקל ביליראקיס (באנגלית: Michael Bilirakis; נולד ב-16 ביולי 1930) הוא פוליטיקאי אמריקאי לשעבר, שכיהן כחבר בית הנבחרים של ארצות הברית מטעם מחוז הקונגרס התשיעי של מדינת פלורידה בשנים 1983–2007. ביליראקיס נולד בטארפון ספרינגס (Tarpon Springs) שבפלורידה, אך את שנות ילדותו העביר בעיירה קליירטון שבמערב פנסילבניה. באוניברסיטת פיטסבורג השלים לימודי תואר ראשון, שם היה חבר באחוות סיגמא פי. לזמן מה אף למד באוניברסיטת ג'ורג' וושינגטון. את לימודי המשפטים שלו השלים באוניברסיטת פלורידה. במהלך מלחמת קוריאה שירת ביליראקיס בחיל האוויר של ארצות הברית. ביליראקיס התמודד לראשונה לתפקיד ציבורי בבחירות אמצע הכהונה של 1982, כאשר רץ במחוז הקונגרס התשיעי של פלורידה אשר זה עתה נוצר מכוח מפקד האוכלוסין של ארצות הברית משנת 1980. ביום הבחירות גבר על ג'ורג' שלדון, חבר בית הנבחרים המדינתי, בפער של 4,300 קולות גרידא. הוא נבחר מחדש עם 78% מקולות הבוחרים בשנת 1984 ומאז עשר פעמים נוספות, ומעולם לא ניצב בפני התנגדות רצינית. בשנים 1988, 1994, 1998 ו-2004 התמודד ללא התנגדות בכלל. בבית הנבחרים היה חבר בוועדת האנרגיה והמסחר וכן סגן יו"ר הוועדה לענייני חיילים משוחררים של בית הנבחרים של ארצות הברית. הוא מילא תפקיד מרכזי בחקיקת "החוק לביטחון בריאות הציבור ומוכנות ותגובה לטרור ביולוגי", ואישור מחדש של "חוק דמי המשתמשים בתרופות מרשם". ביליראקיס היה נותן החסות הראשי של "חוק ההשקעה מחדש בסיעוד" משנת 2002 וחיבר את החוק לשיפור תרומת איברים. ספר יעץ בנושא הפוליטיקה של ארצות הברית מאת כתב-העת "National Journal" מנה אותו בין חברי הקונגרס ה"פרודוקטיביים ביותר" מבחינה חקיקתית. ביליראקיס פרש לגמלאות לקראת הבחירות ב-2006. בנו, גאס, אז חבר בית הנבחרים של ארצות הברית מטעם מחוז הקונגרס ה-12 של מדינת פלורידה. באוגוסט 2009 דווח כי ביליראקיס הוא מועמד פוטנציאלי של מושל פלורידה צ'ארלי כריסט למילוי מקומו של מל מרטינז בסנאט של ארצות הברית, אך לבסוף מינה כריסט את ג'ורג' למיו. מדיה וקבצים בנושא מייקל ביליראקיס בוויקישיתוף מייקל ביליראקיס, באתר המדריך הביוגרפי של הקונגרס של ארצות הברית (באנגלית) קנדיס רונדו, Bilirakis heads toward his final election, באתר טמפה ביי ניוז, 27 באוגוסט 2005 (באנגלית)
עונת 1960/1961 בליגת העל ההולנדית

עונת 1960/1961 הייתה העונה החמישית של ליגת העל ההולנדית, שהיא הליגה ההולנדית הבכירה. בסיום עונה זאת זכתה פיינורד באליפות הליגה. אלינקוויק, אלקמאר 54 וט.ס.ו. טילבורך ירדו לליגת המשנה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו אלקמאר 54, GVAV וט.ס.ו. טילבורך שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 נשרו לליגת המשנה ההולנדית אליהן הצטרפה אלינקוויק שהפסידה בפלייאוף הירידה. לראשונה הונהגה בעונה זאת שיטת הפלייאוף הכפול כאשר מנצחת הפלייאוף העליון בליגת המשנה התמודדה כנגד הקבוצה שסיימה במקום ה-16 לצמד משחקים בשיטת בית וחוץ.
עונת 1961/1962 בליגת העל ההולנדית

עונת 1961/1962 הייתה העונה השישית של ליגת העל ההולנדית, שהיא הליגה ההולנדית הבכירה. בסיום עונה זאת זכתה פיינורד באליפות הליגה. פנלו 03, DWS אמסטרדם וראפיד ירדו לליגת המשנה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו בלו וויט אמסטרדם, פולנדם ווולוויקרס שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 16, 17 ו-18 נשרו לליגת המשנה ההולנדית.